**รายงานการประชุมสภาเทศบาลตำบลบ้านถ่อน**

**สมัยสามัญ ที่ ๒ ครั้ง ๑/๒๕๖๒**

**เมื่อวันที่ ๙ เมษายน ๒๕๖๒ เวลา ๐๙.๐๐ น.**

**ณ ห้องประชุมเทศบาลบ้านถ่อน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้มาประชุม**

1. นางสมสุข โคตรชมภู ประธานสภาเทศบาลตำบลบ้านถ่อน
2. นายเกรียงศักดิ์ ทองจำปา สมาชิกสภาเทศบาลตำบลบ้านถ่อน เขต ๑
3. นายสงกรานต์ สาริกา สมาชิกสภาเทศบาลตำบลบ้านถ่อน เขต ๑
4. นายทองวัน คำชมภู สมาชิกสภาเทศบาลตำบลบ้านถ่อน เขต ๑
5. นางณัฐนันท์ แสงรัตน์ สมาชิกสภาเทศบาลตำบลบ้านถ่อน เขต ๑
6. นายศิริวุฒิ โคตรชมภู สมาชิกสภาเทศบาลตำบลบ้านถ่อน เขต ๒
7. นายอรรถชัย โคตรชมภู สมาชิกสภาเทศบาลตำบลบ้านถ่อน เขต ๒
8. นางพยอม โคตรชมภู สมาชิกสภาเทศบาลตำบลบ้านถ่อน เขต ๒

๙. นายสมร โคตรชมภู สมาชิกสภาเทศบาลตำบลบ้านถ่อน เขต ๒

๑๐. นายพงษ์ศิริ โคตรชมภู รองประธานสภาเทศบาลตำบลบ้านถ่อน

๑๑. นายราชัน ทองชมภู เลขานุการสภา

**ผู้ไม่มาประชุม**

1. นายสง่า คำพันธ์ สมาชิกสภาเทศบาลตำบลบ้านถ่อน เขต ๑
2. นายพิกุล อุ่นจารย์ สมาชิกสภาเทศบาลตำบลบ้านถ่อน เขต ๑

**ผู้เข้าร่วมประชุม**

๑. นายอภิวัฒน์ โคตรชมภู นายกเทศมนตรี

๒. นายวาด ชัยชมภู ที่ปรึกษานายกฯ

๓. นายสมเสน่ห์ บุตรศรี รองนายกฯ

๔. นายที พรหมมา รองนายกฯ

๕. นายส่ง ผ่องแผ้ว เลขานุการนายกฯ

๖. นายชาญวิทย์ ใจเบา ผญบ.ม.๘

๗. จอ.จิรันธนิน พิลาน เจ้าพนักงานธุรการ

๘. นางทองดี โคตรชมภู ผ.ป.ค.ม.๖

๙. นายชำนาญ สุวิสุทธ์ ผญบ.ม๑

๑๐. นายชินวัฒน์ โคตรชมภู ผญบ.ม.๗

๑๑. นายวิมล โคตรชมภู ผญบ.ม.๒

๑๒. นายพรชัย รัตนวิบูลย์ ผอ.รพ.สต.บ้านถ่อน

๑๓. นายอดุลย์ โคตรชมภู ผญบ.ม.๔

๑๔. นายช่วย โคตรชมภู ผญบ.ม.๕

**เริ่มประชุมเวลา ๐๙.๓๐ น.**

**นายราชัน ทองชมภู รองปลัดเทศบาล (เลขานุการสภาฯ)**  เรียนท่านประธานสภาฯ ท่านนายกฯ ท่าน

คณะผู้บริหาร ท่านสมาชิกสภาเทศบาล ท่านปลัด พนักงาน เจ้าหน้าที่ และผู้เข้าร่วมประชุมทุกท่านบัดนี้ ได้ถึงเวลานัดประชุมสภาเทศบาล สมัยสามัญ สมัยที่ ๒ ครั้งที่ ๑/ ๒๕๖๒ แล้ว และได้ตรวจสอบรายชื่อสมาชิกสภาเทศบาลตามมาตรา ๒๗ แห่ง พระราชบัญญัติเทศบาล พ.ศ. ๒๔๙๖ และข้อ ๒๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๔ ปรากฏว่ามีสมาชิกได้มาลงชื่อครบองค์ประชุม คือไม่น้อยกว่ากึ่งหนึ่งของสมาชิกเท่าที่มีอยู่ จึงขอเรียนท่านประธานสภาฯ ได้จุดธูป เทียนบูชาพระรัตนตรัย และดำเนินการประชุมตามระเบียบวาระการประชุมต่อไป เชิญครับ

**นางสมสุข โคตรชมภู** (**ประธานสภาเทศบาล)** สวัสดีคะ ท่านนายกเทศมนตรี ท่านคณะผู้บริหาร

สมาชิกสภาเทศบาล ปลัด หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน วันนี้เป็นการประชุมสภาเทศบาลสมัยสามัญ สมัยที่ ๑ ครั้งที่ ๓/ ๒๕๖๒ ปรากฏว่ามีสมาชิกมาครบองค์ประชุม ดิฉันขอเปิดการประชุมตามระเบียบวาระการประชุม ต่อไปคะ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**นางสมสุข โคตรชมภู** (**ประธานสภาเทศบาล)** ท่านนายกฯมีเรื่องแจ้งต่อที่ประชุมไหมคะ

**นายอภิวัฒน์ โคตรชมภู** (**นายกเทศมนตรีตำบลบ้านถ่อน)** สวัสดีครับ ประธานสภาฯ ท่านคณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ผมมีเรื่องจะแจ้งให้ทราบอยู่เรื่องเดียวคือการร้องเรียนน้ำประปาไหลค่อยไม่พอใช้ของราษฎรหมู่ที่ ๗ ผมได้แจ้งเจ้าหน้าที่ไปดำเนินการเปลี่ยนท่อเมนต์แล้วก็ฝากสัมพันธ์ให้ประชาชนในพื้นที่ทราบด้วย

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นางสมสุข โคตรชมภู** (**ประธานสภาเทศบาล)** ต่อไปก็คงเป็นระเบียบวาระที่ ๒ เกี่ยวกับเรื่องรับรองรายงานการประชุมครั้งที่แล้ว คือ รายงานการประชุมสมัยสามัญที่ ๑ ครั้งที่ ๓ วันที่ ๒๕ กุมภาพันธ์ ๒๕๖๒ ขอมอบให้เลขานุการสภาได้ชี้แจ้งคะ

**นายราชัน ทองชมภู(เลขานุการสภาฯ)**  ตามที่ได้แจกเอกสารให้ที่ประชุมได้ตรวจพิจารณาความถูกต้อง เพราะฝ่ายกิจการสภาฯ โดยเลขานุการสภาฯ ได้นำรายงานการประชุมสภาเทศบาลตำบลบ้านถ่อน เผยแพร่ในเว็บไซด์ของเทศบาล [www.banthon.go.th/](http://www.banthon.go.th/) ให้ที่ประชุมพิจารณา หากมีข้อบกพร่องหรือแก้ไขขอให้โปรดแจ้งเลขานุการสภาฯหรือหากตรวจสอบพบข้อแก้ไขก็สามารถแจ้งในภายหลัง

**ระเบียบวาระที่ ๓ กระทู้ถาม**

**นางสมสุข โคตรชมภู** (**ประธานสภาเทศบาล)** ขอดำเนินการตามระเบียบวาระการประชุมต่อไปนะค่ะ

ระเบียบวาระที่ ๓ กระทู้ถามไม่มีสมาชิกท่านใดยื่นหนังสือกระทู้ถามเกี่ยวกับข้อเท็จจริงหรือการบริหารงานของคณะผู้บริหารในวาระนี้ ท่านเลขานุการสภามีเรื่องจะชี้แจ้งในที่ประชุมไหมคะ เชิญท่านเลขาฯ

**นายราชัน ทองชมภู(เลขานุการสภาฯ)**

ไม่มีครับ

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๔

-ไม่มี-

**ระเบียบวาระที่ ๕ เรื่องที่เสนอใหม่(สภาพิจารณา)**

**นางสมสุข โคตรชมภู**(**ประธานสภาเทศบาล)** ต่อไปเป็นข้อ

๔.๒ โครงการจัดงานประเพณีสงกรานต์ ประจำปี ๒๕๖๒ (รายละเอียดตามเอกสารที่แจก เชิญท่านนายกฯหรือท่าน ผอ.กองการศึกษาฯได้ชีแจงในรายละเอียดคะ

**นางสาวดารุณี อรรคคะ (ผอ.กองการศึกษา)**  สำหรับโครงการจัดงานประเพณีสงกรานต์ ประจำปี ๒๕๖๒

งบประมาณดำเนินการ จำนวน 20,000 บาท ค่าสนับสนุนขบวนแห่ จำนวน 8 หมู่บ้าน ๆ ละ 2,500 บาท รวมเป็นเงิน จำนวน 20,000 บาท ให้กำนัน ผู้ใหญ่บ้านคัดเลือกผู้สูงอายุ หมู่บ้านละ 5 คน เพื่อมาร่วมพิธีรดน้ำดำหัวและรับของชำร่วยจากเทศบาล รวบรวมส่งได้ที่กองการศึกษา สำหรับกำหนดการนั้น

เวลา 09.๐0-12.00 น. - จัดเตรียมสถานที่ต้อนรับผู้เข้าร่วมโครงการ

เวลา 13.00 น. - ขบวนแห่ทุกคุ้มมารวมกันที่บริเวณวัดโพธิ์ศรีให้ครบทุกขบวน โดยจัดเรียงลำดับตามหมู่บ้านหรือความพร้อมของหมู่บ้าน ดังนี้ (ตามความพร้อม)

ลำดับที่ 1 ได้แก่ หมู่ที่ 1 บ้านโพนงาม

ลำดับที่ 2 ได้แก่ หมู่ที่ 2 บ้านโนนศิลา

ลำดับที่ 3 ได้แก่ หมู่ที่ 3 บ้านถ่อนใต้

ลำดับที่ 4 ได้แก่ หมู่ที่ 4 บ้านดอนแดง

ลำดับที่ 5 ได้แก่ หมู่ที่ 5 บ้านถ่อนเหนือ

ลำดับที่ 6 ได้แก่ หมู่ที่ 6 บ้านหนองกก

ลำดับที่ 7 ได้แก่ หมู่ที่ 7 บ้านถ่อนโพธิ์ศรี

ลำดับที่ 8 ได้แก่ หมู่ที่ 8 บ้านโพนเจริญ

เวลา 13.30 น.นายกเทศมนตรีตำบลบ้านถ่อน พร้อมคณะผู้บริหารและคณะผู้บริหารตำบลใกล้เคียง มาถึงสถานที่จัดงาน พนักงานเทศบาล พร้อมด้วยประชาชน ร่วมรำถวายบูชาหลวงปู่ใหญ่กล่าวต้อนรับขบวนแห่ทุกคุ้ม และแขกผู้มีเกียรติที่มาร่วมงาน ถวายเครื่องไทยทานแด่พระสงฆ์และมอบของชำร่วย ให้แก่ผู้สูงอายุ สรงน้ำพระสงฆ์/รดน้ำดำหัวผู้สูงอายุ กล่าวขอบคุณผู้มีส่วนร่วมเวลา 16.00 น. เสร็จพิธี

**นางสมสุข โคตรชมภู**(**ประธานสภาเทศบาล)** ต่อไปเป็นข้อ

๕.๒ การเตรียมงานประเพณีบุญบั้งไฟประจำปี ๒๕๖๒ เชิญท่านนายกคะ

**นายอภิวัฒน์ โคตรชมภู** **(นายกเทศมนตรี)** ก็ใกล้จะถึงงานประเพณีบุญบั้งไฟแล้วนะครับสิ่งหนึ่งที่อยากสอบ

ถามและขอความเห็นที่ประชุมก็คือการขอจุดบั้งไฟเกินขนาดที่คำสั่ง คสช.กำหนด และตามประกาศจังหวัดหนองคายเรื่องการจุดบั้งไฟ เนื่องจากปีที่ผ่านตำบลของเราก็ไม่ได้จุดบั้งไฟล้านเพราะขออนุญาตอำเภอ จังหวัดไม่ทันกับห้วงเวลาที่คณะกรรมการระดับจังหวัดพิจารณา ในปีเราได้ตกลงปรึกษาหารือกันในที่ประชุมครั้งที่ผ่านมาแล้ว

**นางสมสุข โคตรชมภู**(**ประธานสภาเทศบาล)** ในเรื่องนี้ด้วยส่วนตัวแล้วประธานเองก็อยากให้มีประเพณี บุญบั้งไฟล้านเหมือนเดิม เพราะว่าเป็นชื่อเสียงของตำบลเป็นสถานที่ท่องเที่ยวเชิง

ประเพณีและวัฒนธรรมของชุมชนของเรา

๕.๓ การพิจารณาอนุมัติแก้ไขคำชี้แจงงบประมาณกองสวัสดิการสังคม (รายละเอียดตามเอกสารที่แจก)

**นายสุรพล โคตรชมภู**(**ผอ.กองสวัสดิการฯ)** ด้วย กองสวัสดิการสังคมการขออนุมัติแก้ไขคำชี้แจงงบประมาณ

ตามเทศบัญญัติงบประมาณรายจ่ายประจำปีงบประมาณ พ.ศ. ๒๕๖๒ ค่าครุภัณฑ์ตู้ลำโพงอเนกประสงค์ ๑๕ นิ้วแบบเคลื่อนที่ตั้งไว้ ๙,๐๐๐ บาท จำนวน ๑ เครื่อง เพื่อการเบิกจ่ายเป็นไปด้วยความเรียบร้อยถูกต้อง กองสวัสดิการสังคม ขออนุมัติแก้ไขเปลี่ยนแปลงคำชี้แจงเดิมค่าตู้ลำโพงอเนกประสงค์ ๑๕ นิ้วแบบเคลื่อนที่ตั้งไว้ ๙,๐๐๐ บาท speaker system ๔๕๐/๙๐๐ w rms ๑๕ อัดเสียงได้ mp ๓ /usb mic/line in ลำโพงพกพารองรับสัญญาณ Bluetooth ขอแก้ไขเปลี่ยนแปลงค่าครุภัณฑ์ตู้ลำโพงอเนกประสงค์ ๑๘ นิ้วแบบเคลื่อนที่ตั้งไว้ ๙,๐๐๐ บาท ไมค์ลอย ๒ ตัวระบบ uhf มี echo แต่งเสียงให้สามารถเล่น usb/mp๓/mic/line in ลำโพงพกพารองรับสัญญาณ Bluetooth

**นางสมสุข โคตรชมภู** (**ประธานสภาเทศบาล)** มีท่านใดจะสอบถามไหมค่ะ

ถ้าไม่มีขอมติที่ประชุมเห็นชอบอนุมัติการแก้ไขเปลี่ยนแปลงคำชี้แจงในครั้งนี้ ยกมือค่ะ

**ที่ประชุมสภา** **มีมติ ๑๐ เสียง เห็นชอบอนุมัติการแก้ไขเปลี่ยนแปลงคำชี้แจง งดออกเสียง ๑ เสียง**

**ระเบียบวาระที่ ๖ เรื่องอื่น ๆ**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบที่ ๖ เรื่องอื่นๆ

มีท่านใดมีข้อคิดเห็นเกี่ยวกับประเด็นอื่นๆบ้างไหมเชิญคะ

**นางพรชัย รัตนพิบูลย์**(**ผอ.รพ.สต.)** ได้รับการประสานจากอำเภอในการตั้งจุดบริการประชาชนในพื้นที่อำเภอ

ท่าบ่อในการรณรงค์ลดอุบัติเหตุและให้ความช่วยเหลือในช่วงวันสงกรานต์ก็อยากขอ

อนุเคราะห์เจ้าหน้าที่เทศบาลช่วยติดตั้งป้ายประชาสัมพันธ์ขนาดกว้าง ๒x๔ เมตร เพื่อเป็นการรณรงค์ลดอุบัติเหตุด้วยครับ

**นางพรชัย รัตนพิบูลย์**(**ผอ.รพ.สต.)** ได้รับการประสานจากอำเภอในการตั้งจุดบริการประชาชนในพื้นที่อำเภอ

ท่าบ่อในการรณรงค์ลดอุบัติเหตุและให้ความช่วยเหลือในช่วงวันสงกรานต์ก็อยากขอ

อนุเคราะห์เจ้าหน้าที่เทศบาลช่วยติดตั้งป้ายประชาสัมพันธ์ขนาดกว้าง ๒x๔ เมตร เพื่อเป็นการรณรงค์ลดอุบัติเหตุด้วยครับ

**นางสมสุข โคตรชมภู** (**ประธานสภาเทศบาล)** ไม่ทราบมีสมาชิกท่านใดที่จะสอบถามเพิ่มเติมอีกบ้าง

หากไม่มีสมาชิกท่านใดมีข้อซักถามต่อที่ประชุมแห่งนี้แล้ว ดิฉันขอขอบคุณทุกๆท่านที่ให้ความร่วมมือทำให้การประชุมครั้งนี้เป็นไปด้วยความเรียบร้อย ดิฉันขอแจ้งการประชุมในครั้งต่อไปคือสมัยสามัญที่ ๒ ในเดือนเมษายนในระหว่างวันที่๑-๓๐ ส่วนวันนัดประชุมจะแจ้งอีกครั้งหนึ่งคะและขอปิดการประชุมสภาเทศบาลตำบลบ้านถ่อน สมัยสามัญที่ ๑ ครั้งที่ ๓ ประจำปี ๒๕๖๒ ณ บัดนี้

**เลิกประชุม** เวลา ๑๒.๐๐ น.

(ลงชื่อ) เลขานุการสภาเทศบาล

(นายราชัน ทองชมภู)

(ลงชื่อ) ประธานกรรมการตรวจรายงานฯ

(นางณัฐนันท์ แสงรัตน์)

(ลงชื่อ) กรรมการตรวจรายงานการประชุม

(นางพยอม โคตรชมภู)

(ลงชื่อ) กรรมการตรวจรายงานการประชุม

(นายอรรถชัย โคตรชมภู)

(ลงชื่อ) กรรมการตรวจรายงานการประชุม

(นายสมร โคตรชมภู)

(ลงชื่อ) กรรมการตรวจรายงานการประชุม

(นายทองวัน คำชมภู)

สภาเทศบาลตำบลบ้านถ่อน ได้มีมติรับรองรายงานการประชุมสภาเทศบาลสมัยสามัญ สมัยที่ ๑ ครั้งที่ ๓ประจำปี ๒๕๖๒ เมื่อวันที่ ๒๕ กุมภาพันธ์ ๒๕๖๒ ในคราวประชุมสภาเทศบาลสมัยสามัญที่ ...... ครั้งที่ .............ในวันที่...............................................................................................................................................................

(ลงชื่อ) ประธานสภาเทศบาลตำบลบ้านถ่อน

(นางสมสุข โคตรชมภู)